
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«28» ліпеня 2026 г.
	№ 97
	г. Масква



Аб пераліку дакументаў, якія прадугледжаны актамі Сусветнага паштовага саюза і суправаджаюць міжнародныя паштовыя адпраўленні, што могуць выкарыстоўвацца ў якасці 
мытных дэкларацый
У адпаведнасці з пунктам 6 артыкула 105, пунктам 3 артыкула 260, пунктам 8 артыкула 286 і пунктам 3 артыкула 287 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Зацвердзіць прыкладзены пералік дакументаў, якія прадугледжаны актамі Сусветнага паштовага саюза і суправаджаюць міжнародныя паштовыя адпраўленні, што могуць выкарыстоўвацца ў якасці мытных дэкларацый.
2. Прызнаць страціўшым сілу Рашэнне Камісіі Мытнага саюза ад 18 чэрвеня 2010 г. № 310 «Аб зацвярджэнні Інструкцыі аб парадку выкарыстання дакументаў, прадугледжаных актамі Сусветнага паштовага саюза, у якасці мытнай дэкларацыі».
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

	Старшыня Калегіі
Еўразійскай эканамічнай камісіі
	Б.Сагінтаеў




	
	ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 28 ліпеня 2026 г. № 97




ПЕРАЛІК
дакументаў, якія прадугледжаны актамі Сусветнага паштовага саюза і суправаджаюць міжнародныя паштовыя адпраўленні, што могуць выкарыстоўвацца ў якасці мытных дэкларацый
1. У якасці транзітнай дэкларацыі могуць выкарыстоўвацца накладныя здачы CN 37, CN 38, CN 41 і CN 46, якія ўтрымліваюць звесткі:
а) аб найменнях месцаў (устаноў) міжнароднага паштовага абмену, якія з’яўляюцца адпраўшчыкам і атрымальнікам міжнародных паштовых адпраўленняў;
б) аб найменнях краіны адпраўлення і краіны прызначэння (краін месцаў (устаноў) міжнароднага паштовага абмену, якія з’яўляюцца адпраўшчыкам і атрымальнікам міжнародных паштовых адпраўленняў);
в) аб перавозчыку;
г) аб транспартным сродку міжнароднай перавозкі;
д) аб планаванай перагрузцы міжнародных паштовых адпраўленняў або грузавых аперацыях у дарозе;
е) аб колькасці ў кілаграмах (вага брута);
ж) аб колькасці грузавых месцаў;
з) аб нумарах дэпеш з міжнароднымі паштовымі адпраўленнямі;
і) дата складання дакумента і подпіс супрацоўніка прызначанага аператара паштовай сувязі (у дачыненні да накладных здачы CN 37, CN 38, CN 41);
к) дата стварэння дакумента і подпіс прадстаўніка авіяперавозчыка (у дачыненні да накладной здачы CN 46).
2. У якасці дэкларацыі на тавары могуць выкарыстоўвацца мытныя дэкларацыі CN 22 (у сукупнасці са звесткамі, указанымі на міжнародным паштовым адпраўленні), CN 23, CN 23EMS і бланк-пачак СР72, якія ўтрымліваюць звесткі:
а) аб адпраўшчыку і атрымальніку, а таксама іх адрасах;
б) аб найменнях краіны адпраўлення і краіны прызначэння;
в) аб найменнях і апісанні тавараў*;
г) аб кодзе тавараў у адпаведнасці з Гарманізаванай сістэмай апісання і кадзіравання тавараў або Таварнай наменклатурай знешнеэканамічнай дзейнасці на ўзроўні не менш за першыя 6 знакаў;
д) аб кошце і найменні валюты;
е) аб колькасці ў кілаграмах (вага брута) і (або) дадатковых адзінках вымярэння (літрах, штуках);
ж) аб найменні краіны паходжання тавараў;
з) дата складання дакумента і подпіс адпраўшчыка. 
3. У якасці пасажырскай мытнай дэкларацыі могуць выкарыстоўвацца мытныя дэкларацыі CN 22 (у сукупнасці са звесткамі, указанымі на міжнародным паштовым адпраўленні), CN 23, CN 23EMS і бланк-пачак СР72, якія ўтрымліваюць звесткі:
а) аб адпраўшчыку і атрымальніку, а таксама іх адрасах;
б) аб найменнях краіны адпраўлення і краіны прызначэння;
в) аб найменнях і апісанні тавараў*;
г) аб кошце і найменні валюты;
д) аб колькасці ў кілаграмах (вага брута) і (або) дадатковых адзінках вымярэння (літрах, штуках);
е) дата складання дакумента і подпіс адпраўшчыка.

_____________________________
* Для Рэспублікі Казахстан і Кыргызскай Рэспублікі дадаткова ўказваецца IMEI-код (міжнародны ідэнтыфікацыйны нумар) у дачыненні да абаненцкіх устройстваў сотавай сувязі (смартфонаў, тэлефонных апаратаў для сотавых сетак сувязі і планшэтаў з функцыяй сотавай сувязі).

